Dainius
Oi, aš dainuosiu,
Oi, aš sapnuosiu,
Aš, dainų bernužėlis.
Myli mergelė
Mano dainelę,
Myli ir bernužėlis.

Kur aš bebūsiu,
Kur tik pakliūsiu,
Dainuoti nenustosiu –
Kad ir nelaimė,
Vargas ir baimė
Spaus mane, vis dainuosiu.

Kaip tos seselės
Pina gėlelę
Į margąjį vainiką,
Taip ir aš pinsiu,
Meile dabinsiu
Dainužę savo pliką...

Oi, aš bernužis,
Dainų meilužis,
Dainelių sėjikėlis.
Myli mergelė
Mano balselį,
Myli ir bernužėlis.

Eilėraščiai